Coba jelasin Pelancongan dari Gwanghwamun dalam bahasa melayu dong

Kawasan di hadapan Gwanghwamun, yang dikenali sebagai Plaza Gwanghwamun, dibuka sebagai ruang terbuka awam pada 1 Ogos 2009. Ia adalah sebahagian daripada rancangan Kerajaan Metropolitan Seoul untuk projek pengubahsuaian yang mesra alam seperti anak sungai Cheonggye dan Plaza Seoul.

Dalam bancian hampir 2,000 orang pelancong asing yang dijalankan oleh Kerajaan Metropolitan Seoul pada November 2011, pelancong menyatakan bahawa menonton pengawal diraja di pintu utama adalah aktiviti kegemaran ketiga mereka di Seoul. Penukaran pengawal diraja itu diadakan di depan pintu utama setiap jam dari pukul 10:00 hingga 15:00.

Pada 23 September 2012, Kerajaan Metropolitan Seoul memulakan percubaan iaitu sebahagian Sejong-ro sepanjang 550m dibuka khusus untuk pejalan kaki dengan pengecualian penunggang basikal. Bahagian ini termasuk jalan dari persimpangan jalan tiga arah Gwanghwamun, di sepanjang Plaza Gwanghwamun di hadapan Pusat Seni Persembahan Sejong untuk ke persimpangan Sejong-ro.